UZNESENIA
Miestneho zastupiteľstva
mestskej časti Bratislava-Petržalka

zo dňa 4. mája 2010

( 544 - 561)

	Poslanci Miestneho zastupiteľstva mestskej časti Bratislava-Petržalka na svojom 
39. zasadnutí prerokovali:
 
1.	Kontrolu plnenia uznesení Miestneho zastupiteľstva mestskej časti Bratislava-Petržalka splatných k 31.3.2010.
2.	Správu o stave kriminality v mestskej časti Bratislava-Petržalka na rok 2009. 
3.	Správu o činnosti Okrskovej stanice mestskej polície Petržalka v roku 2009.  
4.	Záverečný účet a finančné usporiadanie mestskej časti Bratislava-Petržalka za rok 2009.
5.	Informáciu o uzatvorených nájomných zmluvách k obecným bytom v mestskej časti Bratislava-Petržalka za 1. štvrťrok roku 2010.
6.	Žiadosť o odpustenie úrokov z omeškania úhrady nájomného a plnení poskytovaných s užívaním bytu.
7.	Vyhodnotenie činnosti Bytového podniku Petržalka, s.r.o. za rok 2009.
8.	Návrh správy obecných bytov a nebytových priestorov mestskej časti Bratislava-Petržalka.
9.	Návrh na prenájom nehnuteľností - časti pozemku, parc. č. 5908/2 pre Združenie BENE Údernícka 26, Bratislava.
10.	Žiadosť spoločnosti MILEX PROGRES a.s. o dlhodobý prenájom nebytových priestorov na Beňadickej ul. 13, Bratislava. 
11.	Žiadosť Miroslava Gardiana o predĺženie doby nájmu nebytových priestorov na Medveďovej 21.
12.	List spoločnosti Car Towing, a.s. k výpovedi nájomnej zmluvy.
13.	Informáciu o spolupráci s neziskovým sektorom v mestskej časti Bratislava-Petržalka. 
14.	Návrh na využitie objektu na Fedinovej ul. č. 7 v Bratislave. 
15.	Určenie volebných obvodov a počtu poslancov pre ďalšie volebné obdobie,
16.	Odpovede na interpelácie a nové interpelácie.
17.	Rôzne.
17A. Žiadosť MŠKI Petržalka o finančnú podporu pri otvorení a prevádzkovaní kúpaliska.
17B. Informáciu o možnom vysporiadaní pozemkov pod Petržalským korzom s Inchebou, a.s.
----------

1.	Kontrola plnenia uznesení Miestneho zastupiteľstva mestskej časti Bratislava-Petržalka splatných k 31.3.2010.____________________________________________

Uznesenie č. 544

	Miestne zastupiteľstvo mestskej časti Bratislava-Petržalka

	berie na vedomie

	kontrolu plnenia uznesení Miestneho zastupiteľstva mestskej časti Bratislava-Petržalka splatných k 31. 3. 2010.

  	Hlasovanie: prítomných 37, za 37, proti 0, zdržali sa 0.
----------

2.	Správa o stave kriminality v mestskej časti Bratislava-Petržalka na rok 2009. 

Uznesenie č. 545

	Miestne zastupiteľstvo mestskej časti Bratislava-Petržalka

	berie na vedomie

	ústnu informáciu riaditeľky Okresného riaditeľstva PZ Bratislava V Plk. JUDr. Novotnej o stave kriminality v MČ Bratislava-Petržalka za rok 2009

žiada

starostu
pozvať riaditeľa Krajského dopravného inšpektorátu na zasadnutie miestneho zastupiteľstva.
								Termín: do 30.6.2010

	Hlasovanie: prítomných 37 , za 26 , proti 0, zdržal sa 11 .
----------

3.	Správa o stave verejného poriadku v mestskej časti Bratislava-Petržalka a o činnosti Okrskovej stanice mestskej polície Bratislava-Petržalka v roku 2009._____________

Uznesenie č. 546

	Miestne zastupiteľstvo mestskej časti Bratislava-Petržalka
 	
berie na vedomie

	správu o stave verejného poriadku v mestskej časti Bratislava-Petržalka a o činnosti Okrskovej stanice MsP Bratislava-Petržalka za rok 2009.
	
Hlasovanie: prítomných 38 , za 38 , proti 0, zdržal sa 0 .
----------
4.	Záverečný účet a finančné usporiadanie mestskej časti Bratislava-Petržalka za rok 2009.___________________________________________________________________

Uznesenie č. 547

Miestne zastupiteľstvo mestskej časti Bratislava-Petržalka

schvaľuje

1.	Celoročné hospodárenie mestskej časti Bratislava-Petržalka za rok 2009 bez výhrad.
2.	Záverečný účet mestskej časti Bratislava-Petržalka za rok 2009
	- schodok bežného a kapitálového rozpočtu v čiastke  2 446 692,84 €
	- prebytok rozpočtu vrátane finančných operácií v čiastke 221 771,29 €.

3.	Vrátenie prebytku vykonaných prevodov z mimorozpočtových peňažných fondov za rok 2009 v čiastke 183 943,33 € do Rezervného fondu.

4.	Finančné usporiadanie s Miestnym podnikom verejnoprospešných služieb Petržalka k 31.12.2009 - vykázaný zisk vo výške 230,53 € ponechať organizácii ako prídel do jej Rezervného fondu.

	Hlasovanie: prítomných 35, za 35, proti 0, zdržal sa 0.
----------

5.	Informácia o uzatvorených nájomných zmluvách k obecným bytom v mestskej časti Bratislava-Petržalka za 1. štvrťrok roku 2010.________________________________

Uznesenie č. 548

Miestne zastupiteľstvo mestskej časti Bratislava-Petržalka

berie na vedomie

Informáciu o uzatvorených nájomných zmluvách k obecným bytom v mestskej časti Bratislava-Petržalka za I. štvrťrok 2010.

Hlasovanie: prítomných 33, za 33, proti 0, zdržal sa 0.
----------

6.	Žiadosť o odpustenie úrokov z omeškania úhrady nájomného a plnení poskytovaných s užívaním bytu.____________________________________________

Uznesenie č. 549

Miestne zastupiteľstvo mestskej časti Bratislava-Petržalka
	 
 	neschvaľuje

odpustenie úrokov z omeškania úhrady nájomného a plnení poskytovaných s užívaním bytu č. 8 na Osuského ul. č. 42 v Bratislave žiadateľke:
	p. Libuši Flochovej , Šándorova 13, Bratislava vo výške 8.223,29 €.

	Hlasovanie: prítomných 33, za 33, proti 0, zdržal sa 0.
----------

7.	Vyhodnotenie činnosti Bytového podniku Petržalka, s.r.o. za rok 2009.

Uznesenie č. 550

Miestne zastupiteľstvo mestskej časti Bratislava-Petržalka
	
1. berie na vedomie
 
Vyhodnotenie činnosti BPP, s.r.o. v roku 2009 s pripomienkami,

2. odporúča

starostovi
ako štatutárnemu zástupcovi jediného spoločníka BPP, spol. s r.o. a následne vedeniu spoločnosti prijať zmeny plánu činnosti na rok 2010 tak, aby 
a)	sa znížil celkový počet zamestnancov BPP, s.r.o. najmenej o 4  zamestnancov,
b)	prijali ostatné potrebné opatrenia na zníženie nákladov, tak aby sa predpokladané celkové výnosy zo správy bytov a nebytových priestorov (bez doplnkových činností) predpokladané na 373.000,- EUR upravené podľa skutočnej odmeny za správu obecných bytov a nebytových priestorov rovnali predpokladaným nákladom na správu bytov a nebytových priestorov ( pôvodne predpokladané vo výške 471 332,- EUR).

	Hlasovanie: prítomných 34, za 27, proti 3, zdržali sa 4.
----------

8.	Návrh správy obecných bytov a nebytových priestorov mestskej časti Bratislava-Petržalka.______________________________________________________________

Materiál hlasovaním nezískal dostatočný počet hlasov na schválenie.

Hlasovanie: prítomných 34, za 16, proti 10, zdržal sa 8.
----------

9.	Návrh na prenájom nehnuteľností - časti pozemku, parc. č. 5908/2 pre Združenie  BENE, Údernícka 26, Bratislava._________________________________________

Uznesenie č. 551

Miestne zastupiteľstvo mestskej časti Bratislava-Petržalka

konštatuje,

	že predmetný pozemok tvorí priľahlý dvor k objektu UNIMO, ktorý spolu s pozemkom pod objektom je vo vlastníctve žiadateľa a slúži na dočasné užívanie pre neziskovú a výchovnú činnosť pre združenie BENE.
	Tieto dôvody je potrebné posudzovať v zmysle § 9a ods. 9 písm. c) zák. č. 138/1991 Zb. o majetku obcí v znení neskorších predpisov ako prípad hodný osobitného zreteľa. 
	Z uvedených dôvodov

	schvaľuje

	prenájom časti pozemku, parc. č. 5908/2 o výmere 1015 m², zastavaná plocha pre Združenie BENE so sídlom Údernícka 26, 851 01 Bratislava na dobu dvoch rokov od 15.05.2010 do 30.04.2012 za cenu 4,05 €/m² ročne v zmysle § 9a, ods. 9 písm. c) zák.
č. 138/1991 Zb. o majetku obcí v znení neskorších predpisov ako prípad hodný osobitného zreteľa.

	Nájomca je povinný do 30 dní od doručenia uznesenia miestneho zastupiteľstva uzatvoriť nájomnú zmluvu. V prípade, že nájomca v tejto lehote neuzatvorí nájomnú zmluvu, toto uznesenie stráca platnosť. Táto zmluva nezakladá právo na výstavbu na prenajatom pozemku.

Menovité hlasovanie podľa čl. 8 ods. 9 Rokovacieho poriadku miestneho zastupiteľstva mestskej časti Bratislava-Petržalka:

01. Oľga Adamčiaková	ospravedlnená
02. Ľudovít Augustín	za
03. Mariana Bakerová	za
04. Michal Belohorec	za
05. Anton Brath	za
06. Miloš Čambál	ospravedlnený 
07. Andrea Čapčeková	za
08. Marián Dragúň	za
09. Ľubica Škorvaneková	za
10. Ľudmila Farkašovská	ospravedlnená
11. Dušan Figel	neprítomný
12. Peter Guttman	za
13. Ľudovít Hanák	za
14. Peter Hrdlička	za
15. Stanislav Janota	ospravedlnený
16. Viera Kimerlingová	za
17. Juraj Kocka 	za
18. Tibor Kósa	za
19. Miloslav Košina	neprítomný
20. Juraj Kováč	za
21. Juraj Kríž	neprítomný
22. Eugen Lexmann	za
23. Mária Lucká	za
24. Zuzana Lukačková	za
25. Tomáš Mikus	neprítomný 
26. Karol Nitranský  	ospravedlnený 
27. Michal Novota	za
28. Viera Palková	za
29. Rastislav Pavlík 	neprítomný
30. Alexandra Petrisková	za
31. Iveta Plšeková	za
32. Michal Radosa	za
33. Jiří Rusnok		za
34. Mariana Sabadošová	za
35. Anna Sotníková	za
36. Peter Stach					za
37. Jozef Szabó 					neprítomný
38. František Šebej 				za
39. Anton Šmotlák	neprítomný
40. Tomáš Weissensteiner	neprítomný

 	Hlasovanie: prítomných 27, za 27, proti 0, zdržal sa 0.
----------

10.	Žiadosť spoločnosti MILEX PROGRES, a.s. o dlhodobý prenájom nebytových priestorov na Beňadickej ul. 13, Bratislava.___________________________________

Uznesenie č. 552

	Miestne zastupiteľstvo mestskej časti Bratislava-Petržalka

konštatuje,

	že predĺženie doby nájmu v zmluve o prenájme nebytového priestoru na Beňadickej ul. 13 v Bratislave doterajšiemu nájomcovi spoločnosti MILEX PROGRES a.s. so sídlom na Beňadickej ul. 13 v Bratislave je prípadom hodným osobitného zreteľa podľa § 9a) odseku 9 písmeno c) zákona č. 258/2009 Z. z., ktorým sa mení a dopĺňa zákon 
č. 138/1991 Zb. o majetku obcí v znení neskorších predpisov z dôvodu, že spoločnosť vložila značné finančné prostriedky do rekonštrukcie nebytových priestorov, v ktorých zriadila  Centrálne skúšobné laboratóriá na hodnotenie kvality mlieka akreditované v rámci EÚ

	schvaľuje

	predĺženie zmluvy o prenájme nebytového priestoru na Beňadickej ul. 13 v Bratislave doterajšiemu nájomcovi spoločnosti MILEX PROGRES, a.s. so sídlom na Beňadickej ul. 13 v Bratislave na obdobie od 01.09.2010 do 31.08.2015. Výška nájomného za prenajímaný predmet nájmu je stanovená v sume 5906,40 €/rok, t.j. 14,11 € /m2/rok. Celková výmera predmetu nájmu je 418,73 m². Zmluva o nájme bude nájomcom podpísaná do 30 dní od schválenia uznesenia v miestnom zastupiteľstve. V opačnom prípade toto uznesenie stratí platnosť.

Menovité hlasovanie podľa čl. 8 ods. 9 Rokovacieho poriadku miestneho zastupiteľstva mestskej časti Bratislava-Petržalka:

01. Oľga Adamčiaková	ospravedlnená
02. Ľudovít Augustín	za
03. Mariana Bakerová	zdržala sa
04. Michal Belohorec	za
05. Anton Brath	za
06. Miloš Čambál	ospravedlnený 
07. Andrea Čapčeková	zdržala sa
08. Marián Dragúň	za
09. Ľubica Škorvaneková	za
10. Ľudmila Farkašovská	ospravedlnená
11. Dušan Figel	neprítomný
12. Peter Guttman	za
13. Ľudovít Hanák	za
14. Peter Hrdlička	za
15. Stanislav Janota	ospravedlnený
16. Viera Kimerlingová	za
17. Juraj Kocka 	za
18. Tibor Kósa	za
19. Miloslav Košina	zdržal sa
20. Juraj Kováč	za
21. Juraj Kríž	neprítomný
22. Eugen Lexmann	za
23. Mária Lucká	za
24. Zuzana Lukačková	za
25. Tomáš Mikus	neprítomný 
26. Karol Nitranský  	ospravedlnený 
27. Michal Novota	za
28. Viera Palková	za
29. Rastislav Pavlík 	za
30. Alexandra Petrisková	za
31. Iveta Plšeková	za
32. Michal Radosa	za
33. Jiří Rusnok		za
34. Mariana Sabadošová	zdržala sa
35. Anna Sotníková	za
36. Peter Stach					za
37. Jozef Szabó 					za
38. František Šebej 				za
39. Anton Šmotlák	ospravedlnený
40. Tomáš Weissensteiner	neprítomný

Hlasovanie: prítomných 30, za 26, proti 0, zdržali sa 4.
----------

11.	Žiadosť Miroslava Gardiana o predĺženie doby nájmu nebytových priestorov na Medveďovej 21._______________________________________________________

Uznesenie č. 553

Miestne zastupiteľstvo mestskej časti Bratislava-Petržalka 

konštatuje,

že predĺženie doby nájmu nebytového priestoru na Medveďovej 21 v Bratislave doterajšiemu nájomcovi - Miroslav Gardian, Nobelova 213 v Bratislave na obdobie od 01.09.2010 do 31.08.2015 je prípadom hodným osobitného zreteľa podľa § 9a odseku 
9 písmeno c) zákona č. 258/2009 Z. z., ktorým sa mení a dopĺňa zákon č. 138/1991 Zb. o majetku obcí v znení neskorších predpisov z dôvodu dlhodobého užívania priestoru od r. 1996, z dôvodu , že prevádzkareň má štatút chráneného pracoviska, nájomca je osoba zdravotne ťažko postihnutá zrakovo a sluchovo a do rekonštrukcie nebytového priestoru vložila nemalé finančné prostriedky

schvaľuje

predĺženie zmluvy o prenájme nebytového priestoru na Medveďovej 21 v Bratislave o ploche 30,79 m² doterajšiemu nájomcovi - Miroslav Gardian, Nobelova 13 v Bratislave na obdobie od 01.09.2010 do 31.08.2015. Výška nájomného za prenajatý predmet nájmu je stanovená s sume 329,26 €/rok, t.j. 10,67 €/rok/m² prenajatej plochy. Zmluva o nájme bude s nájomcom podpísaná do 30 dní od schválenia uznesenia v miestnom zastupiteľstve. V opačnom prípade toto uznesenie stratí platnosť.
Menovité hlasovanie podľa čl. 8 ods. 9 Rokovacieho poriadku miestneho zastupiteľstva mestskej časti Bratislava-Petržalka:

01. Oľga Adamčiaková	ospravedlnená
02. Ľudovít Augustín	za
03. Mariana Bakerová	za
04. Michal Belohorec	za
05. Anton Brath	za
06. Miloš Čambál	ospravedlnený 
07. Andrea Čapčeková	za
08. Marián Dragúň	za
09. Ľubica Škorvaneková	za
10. Ľudmila Farkašovská	ospravedlnená
11. Dušan Figel	neprítomný
12. Peter Guttman	za
13. Ľudovít Hanák	za
14. Peter Hrdlička	za
15. Stanislav Janota	ospravedlnený
16. Viera Kimerlingová	za
17. Juraj Kocka 	za
18. Tibor Kósa	za
19. Miloslav Košina	za
20. Juraj Kováč	za
21. Juraj Kríž	neprítomný
22. Eugen Lexmann	za
23. Mária Lucká	za
24. Zuzana Lukačková	za
25. Tomáš Mikus	neprítomný 
26. Karol Nitranský  	ospravedlnený 
27. Michal Novota	za
28. Viera Palková	za
29. Rastislav Pavlík 	za
30. Alexandra Petrisková	za
31. Iveta Plšeková	za
32. Michal Radosa	za
33. Jiří Rusnok		za
34. Mariana Sabadošová	za
35. Anna Sotníková	za
36. Peter Stach					za
37. Jozef Szabó 					za
38. František Šebej 				za
39. Anton Šmotlák	neprítomný
40. Tomáš Weissensteiner	neprítomný

  Hlasovanie: prítomných 30, za 30, proti 0, zdržal sa 0.
----------

12.	List spoločnosti Car Towing, a.s. k výpovedi nájomnej zmluvy._________________

Uznesenie č. 554

Miestne zastupiteľstvo mestskej časti Bratislava-Petržalka

a) berie na vedomie

List spoločnosti Car Towing, a.s. k výpovedi nájomnej zmluvy,

b) ukladá

prednostovi miestneho úradu
uskutočniť rokovanie so spoločnosťou Car Towing, a.s. o novej zmluve o nájme parkoviska na 6 rokov, ktorá bude predložená do miestneho zastupiteľstva s nasledujúcimi podmienkami:
1.	spoločnosť Car Towing, a.s. vybuduje novú príjazdovú cestu na prenajaté parkovisko do 6 mesiacov od podpisu zmluvy,
2.	spoločnosť Car Towing, a.s. vyhradí pre obyvateľov minimálne 25 parkovacích miest bezplatne,
3.	spoločnosť Car Towing, a.s. po uplynutí nájmu nebude požadovať od mestskej časti investície ani zostatkovú hodnotu investícií, ktoré investovala do prenajatého parkoviska,
4.	po uplynutí nájmu parkoviska (6 rokov) prejde hodnota investícií bezplatne do majetku mestskej časti,

c) žiada

starostu,
aby zorganizoval ďalšie stretnutie s obyvateľmi dotknutého územia, na ktorom budú vysvetlené nové podmienky prenájmu a výhody pre obyvateľov,

d) v prípade nedohodnutia novej zmluvy miestne zastupiteľstvo trvá na výpovedi pôvodnej nájomnej zmluvy.

	Hlasovanie: prítomných 29, za 17, proti 0, zdržali sa 12.
----------

13.	Informácia o spolupráci s neziskovým sektorom v mestskej časti Bratislava-Petržalka.___________________________________________________________

Uznesenie č. 555

Miestne zastupiteľstvo mestskej časti Bratislava-Petržalka

berie na vedomie

informáciu o spolupráci s neziskovým sektorom v sociálnej oblasti na území Petržalky.

	Hlasovanie: prítomných 27, za 27, proti 0, zdržal sa 0.
----------

14.	Návrh na využitie objektu na Fedinovej ul. č. 7 v Bratislave.

Uznesenie č. 556

Miestne zastupiteľstvo mestskej časti Bratislava-Petržalka

schvaľuje

zmenu využitia objektu Fedinova 7, Bratislava podľa alternatívy č. 4, t. j. po realizácii schválenej rekonštrukcie objektu (okná, strechy, elektro a plynofikácia) rozdeliť celý objekt na viac samostatných celkov a tieto prenajať, pričom si mestská časť ponechá 3 triedy ako elokované pracovisko MŠ Ševčenkova 35,
	
	Hlasovanie: prítomných 27, za 27, proti 0, zdržal sa 0.
----------

15.	Určenie volebných obvodov a počtu poslancov pre ďalšie volebné obdobie.

Uznesenie č. 557

Miestne zastupiteľstvo mestskej časti Bratislava-Petržalka 

určuje

v zmysle § 9 ods. 3 zákona č. 346/1990 Zb. o voľbách do orgánov samosprávy obcí v znení neskorších predpisov a v zmysle § 16, ods. 2 písm. e) zákona č. 377/1990 Zb. o hlavnom meste SR Bratislave v znení neskorších predpisov, pre nasledujúce funkčné obdobie 35 poslancov miestneho zastupiteľstva v 6 volebných obvodoch podľa alternatívy č. 1.

	Hlasovanie: prítomných 25, za 17, proti 0, zdržali sa 8.
----------

17.	Rôzne
17A. Žiadosť MŠKI Petržalka o finančnú podporu pri otvorení a prevádzkovaní kúpaliska.____________________________________________________________

Uznesenie č. 558

Miestne zastupiteľstvo mestskej časti Bratislava-Petržalka

berie na vedomie

informáciu MŠKI  Petržalka o nákladoch potrebných na otvorenie a prevádzku kúpaliska vo výške 4000,- €.

	Hlasovanie: prítomných 27, za 25, proti 0, zdržali sa 2.
----------

17B. Informácia o možnom vysporiadaní pozemkov pod Petržalským korzom s Inchebou, a.s.________________________________________________________

Uznesenie č. 559

Miestne zastupiteľstvo mestskej časti Bratislava-Petržalka

1. berie na vedomie

informácie o prijatom uznesení Mestského zastupiteľstva hl. mesta SR Bratislavy vo vzťahu k odkúpeniu pozemkov pod Petržalským korzom v rozsahu 2020 m2,

2. poveruje

starostu mestskej časti rokovaním so spoločnosťou Incheba, a. s. o podmienkach odkúpenia pozemkov pod Petržalským korzom,

3. súhlasí

s uvoľnením finančných prostriedkov mestskej časti Bratislava-Petržalka na odkúpenie pozemkov pod Petržalským korzom v zmysle uznesenia mestského zastupiteľstva maximálne do výšky 51 tis. €.

4. mesto po odkúpení pozemkov zverí tieto pozemky do správy mestskej časti Bratislava-Petržalka.

Hlasovanie: prítomných 25, za 25, proti 0, zdržal sa 0.
----------

Ďalšie uznesenia prijaté v bode Rôzne:
17C.					Uznesenie č. 560

Miestne zastupiteľstvo mestskej časti Bratislava-Petržalka

vyslovuje

plnú podporu občanom z Budatínskej a Šintavskej ulice pre ich petíciu Za zastavenie príprav a výstavby objektu s nájomnými bytmi v stabilizovanom území na križovatke ulíc Budatínska a Šintavská v Bratislave-Petržalke pripravovanej investorom Spoločnosť pre rozvoj bývania, Bratislava, n. o.

žiada

starostu mestskej časti Milana Ftáčnika,
aby petičné vyjadrenie občanov k tejto investícii mestskej spoločnosti a stanovisko poslancov Miestneho zastupiteľstva mestskej časti Bratislava-Petržalka tlmočil primátorovi hlavného mesta SR Bratislavy p. Andrejovi Ďurkovskému a Mestskému zastupiteľstvu hlavného mesta SR Bratislavy a zároveň požiadal o nesúhlas mesta s touto výstavbou.

Hlasovanie: prítomných 21, za 17, proti 2, zdržali sa 2.
----------

17D	.					Uznesenie č. 561

Miestne zastupiteľstvo mestskej časti Bratislava-Petržalka

nesúhlasí

1.	so zánikom ani prevodom vlastníckeho práva Hlavného mesta SR Bratislavy ku stavbe parkoviska na Betliarskej ulici nachádzajúceho sa na pozemku par. č. 2782, 2781 v k. ú. Petržalka
2.	s tým, aby bola stavba parkoviska nachádzajúceho sa na Betliarskej ulici na pozemku parc. č. 2782, 2781 v k. ú. Petržalka, pri stavbe „ABA1, Betliarska ulica“, stavbe „Apartmány a škôlka“ a stavbe „Obchody a garáže“ ani inej stavbe
-	používaná ako stavenisko,
-	bola na nej vybudovaná iná stavba,
-	bola zabudovaná do inej stavby,
-	iným spôsobom pri výstavbe stavieb na pozemkoch parc. č. 2782, 2781 použitá,
a to spoločnosťou T.I.E.S., s.r.o., Technická 5, 821 04 Bratislava ani žiadnou inou spoločnosťou.

Hlasovanie: prítomných 21, za 19, proti 0, zdržali sa 2.
----------

									      Milan Ftáčnik
										starosta